open-index/open-wikipedia-markdown huggingface dataset:
கைவிலங்கு

வலது|thumb| இயாட்டு வகை 2010 கைவிலங்குகள்.  .
thumb| ஒரு நபரின் முதுகுக்குப் பின்னால் கைவிலங்கு போடப்பட்டுள்ளது.
**கைவிலங்கு** (handcuffs) என்பது ஒரு நபரின் மணிக்கட்டுகளை இயக்காதவகையில் வடிவமைக்கப்பட்டக் கட்டுப்பாட்டுச் சாதனமாகும். இவை இரண்டு பகுதிகளைக் கொண்டிருக்கின்றன, இவை ஒரு சங்கிலி, ஒரு கீல் அல்லது கடினமான பட்டை மூலம் இணைக்கப்பட்டுள்ளன. ஒவ்வொரு சுற்றுப்பட்டையிலும் ஒரு நழுவுதிருகி உள்ளது, இது ஒரு நபரின் மணிக்கட்டைச் சுற்றி மூடியவுடன் திறக்கப்படுவதைத் தடுக்கிறது. சாவி இல்லாமலோ கைவிலங்குகளை அகற்றுவதற்கான நிபுணத்துவமில்லாமலோ கைவிலங்குகளை அகற்ற இயலாது, மேலும் கைவிலங்கிடப்பட்ட நபர் ஒரு சில அங்குலங்களுக்கு மேல் தங்களது மணிக்கட்டை நகர்த்த முடியாது, இதனால் பல பணிகளைக் கடினமாக அல்லது சாத்தியமற்றதாக ஆக்குகிறது.

சந்தேகத்திற்குரிய குற்றவாளிகள் காவல்துறையின் காவலில் இருந்து தப்பிப்பதைத் தடுக்க உலகெங்கிலும் உள்ள சட்ட அமலாக்க முகமையால் கைவிலங்குகள் பரவலாகப் பயன்படுத்தப்படுகின்றன.

## பாணிகள்

### உலோகக் கைவிலங்குகள்
thumb| டச்சுக் காவல்துறையால் பயன்படுத்தப்படும் கீல் கைவிலங்குகள்
சமகால உலோகக் கைவிலங்குகளில் மூன்று முக்கிய வகைகள் உள்ளன: சங்கிலி (ஒரு குறுகியச் சங்கிலியால் ஒன்றாகப் பிடிக்கப்படுகிற கைவிலங்குகள்), கீல் (கீல் கட்டப்பட்ட கைவிலங்குகள் சங்கிலி சுற்றுப்பட்டையை விட குறைவான இயக்கத்தை அனுமதிப்பதால், இவை பரவலாக மிகவும் பாதுகாப்பானதாகக் கருதப்படுகின்றன), திடமானப் பட்டைக் கைவிலங்குகள். *இயாத்து இசுபீட்கப்ஸ்* என்பது ஐக்கிய இராச்சியத்தில் உள்ள பெரும்பாலான காவல்துறைப் படைகளால் பயன்படுத்தப்படும் கடினமான கைவிலங்குகள் ஆகும். 

1933 ஆம் ஆண்டில் ராயல் கனடியன் மவுண்டட் காவல் அதிகாரிகளின் துப்பாக்கி போன்ற பொருளை குற்றவாளிகள் கைப்பற்றுவதைத் தடுக்க "*மிட்டன் ஹேண்ட்கஃப்ஸ்*" என்ற வகையைப் பயன்படுத்தியது. சட்ட அமலாக்கத்தில் சிலரால் பயன்படுத்தப்பட்டாலும் இது பிரபலமாகவில்லை.

## மேற்கோள்கள்


## வெளியிணைப்புகள்

* லார்ஸ் ஹோல்ஸ்ட் கட்டுப்பாட்டுத் தொகுப்பு 
* யோசியின் கைவிலங்குத் தொகுப்பு
* Atame இன் வரலாற்று மற்றும் நவீன காவல் கட்டுப்பாடுகளின் தொகுப்பு
* கைவிலங்குத் தொகுப்பு   
* செக் குடியரசின் நவீன மற்றும் வரலாற்றுக் கட்டுப்பாடுகளின் தொகுப்பு   
*    விரிவான விளக்கங்கள் உட்பட சிறப்பு கைக் கருவிகள்
* அமெரிக்க கைவிலங்குகள் மற்றும் சேகரிப்புகள்   
* கைவிலங்குகள் மற்றும் அடிமைத்தனம் பற்றிய ரஷ்ய தளம்
பகுப்பு:உடலியக்கக் கட்டுப்பாடு
2025 கலிபோர்னியா காட்டுத்தீ

**2025 கலிபோர்னியா காட்டுத்தீ** (*2025 California wildfire season*), ஐக்கிய அமெரிக்காவின் கலிபோர்னியா மாகாணத்தின் தெற்கு கலிபோர்னியாவின் லாஸ் ஏஞ்சலஸ் கவுண்டி சுற்றியுள்ள மலைக்காடுகளில் தொடர்ந்து கட்டுக்கடங்காமல், 35,999 ஏக்கர் பரப்பளவில் 98 இடங்களில் பரவிக் கொண்டிருக்கும் தீயைக் குறிக்கிறது. காட்டுதீயால் இதுவரை 11 பேர் கொல்லப்பட்டனர் மற்றும் 22க்கும் மேற்பட்டவர்கள் காயமடைந்தனர். 10 ஆயிரம் வணிக கட்டடங்களும்,  30 ஆயிரம் குடியிருப்புகளும் தீயில் கருகின. காட்டுத் தீ பரவும் பகுதிகளில் இருந்து சுமார் 2 இலட்சம் மக்கள் வெளியேற உத்தரவிடப்பட்டது. காட்டுத்தீயை அணைக்க 6 தீயணைப்பு படைக்குழுவினர் கடுமையாக போராடி வருகின்றனர்.அமெரிக்க அதிபர் ஜோ பைடன் இத்துயர நிகழ்வை பேரிடராக அறிவித்துள்ளார்.இத்தீயால் ரூபாய் 13 இலட்சம் கோடி மதிப்பிலான சொத்துக்களுக்கு இழப்பு ஏற்பட்டுள்ளது.

## சுருக்கம்
தெற்கு கலிபோர்னியாவில் 7 சனவரி 2025 அன்று எரியத் துவங்கிய காட்டுத்தீ, தற்போது  ஈட்டன், அல்டாடெனா, பாலிசேட்ஸ் மற்றும் லாஸ் ஏஞ்சலஸ் கவுண்டியை சுற்றி வளைத்து எரிகிறது.பாலிசேட்ஸ் பகுதியில்  22,600 ஏக்கர் பகுதி எரிந்த நிலையில், 11 சதவீதம் மட்டுமே அணைக்கப்பட்டு உள்ளது. ஈட்டன் மற்றும் அல்டெண்டா பகுதிகளில் 14 ஆயிரம் ஏக்கர் நிலம் எரிந்தது. 15 சதவீதம் பகுதிகளில் மட்டுமே தீ அணைக்கப்பட்டது. ஹாலிவுட் மலைப் பகுதியில் உள்ள வீடுகள், பள்ளிகள் மற்றும் வணிக கட்டடங்கள் உட்பட 5,300 கட்டடங்கள் அழிந்தன.

## காரணம்
மழையில்லாமல் வறண்ட வானிலை காரணமாக, வறண்ட புதர் மண்டிய நிலப்பரப்பு மற்றும் மலைப்பகுதியில் இருந்து கடலை நோக்கி வீசும் கடுமையான காற்று ஆகியவை தீப்பிடிக்க காரணமாக கூறப்பட்டது. லாஸ் ஏஞ்சலிசில் ஏற்பட்ட காட்டுத்தீக்கு பலத்த காற்று மற்றும் வறண்ட வானிலையே காரணம் என உள்ளூர் அதிகாரிகள் சுட்டிக்காட்டியுனர். மேலும் இப்பகுதியில் ஏற்படும் 95 சதவீதம் காட்டுத்தீ மனிதர்களால் ஏற்படுகிறது என்றும் தற்போதைய தீ எவ்வாறு ஏற்பட்டது என்பது அறியப்படவில்லை.

## மேற்கோள்கள்

பகுப்பு:கலிபோர்னியா
காட்டுத்தீ
பகுப்பு:காட்டுத்தீ
பகுப்பு:ஐக்கிய அமெரிக்காவில் இயற்கை அழிவுகள்
சோமையம்பாளையம்

**சோமையம்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 483 மீ. உயரத்தில், () என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் சோமையம்பாளையம் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சோமையம்பாளையம் ஊரின் மொத்த மக்கள்தொகை 14,787 பேர் ஆகும். இதில் 7,416 பேர் ஆண்கள் மற்றும் 7,371 பேர் பெண்கள் ஆவர்.
## அரசியல்
சோமையம்பாளையம் பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
கணுவாய்

**கணுவாய்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். வனப்பகுதியை ஒட்டி இவ்வூர் அமைந்துள்ளதால், யானைகள் அவ்வப்போது இவ்வூருக்குள் வந்து செல்கின்றன.
## அமைவிடம்
கடல் மட்டத்திலிருந்து சுமார் 503.72 மீ. உயரத்தில், () என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் கணுவாய் அமையப் பெற்றுள்ளது.

## சமயம்
### இந்துக் கோயில்
கணுவாய் பகுதியில் பட்டத்தரசி அம்மன் என்ற கிராமக் கோயில் ஒன்று உள்ளது. மேலும், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற கற்குமலை ஈசுவரர் கோயில் என்ற சிவன் கோயில் ஒன்றும் இங்குள்ளது.
## அரசியல்
கணுவாய் பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
போத்தனூர் சந்திப்பு தொடருந்து நிலையம்

**போத்தனூர் சந்திப்பு** தொடருந்து நிலையம் (நிலையக் குறியீடு: PTJ), கோயம்புத்தூர் போத்தனூரில் உள்ள ஓர் இந்திய தொடருந்து நிலையமாகும். இது தெற்கு ரயில்வே மண்டலத்தின் சேலம் தொடருந்து கோட்டத்தின் கீழ் வருகிறது மற்றும் இந்திய இரயில் நிலைய வகைப்பாட்டு முறையின் கீழ் என். எஸ். ஜி-5 என வகைப்படுத்தப்பட்டுள்ளது.

## வரலாறு
மேற்குக் கடற்கரையை இந்தியாவின் பிற பகுதிகளுடன் இணைக்கும் போத்தனூர்-சென்னை பாதையின் ஒரு பகுதியாக 1862 ஆம் ஆண்டில் போத்தனூரில் ரயில் நிலையம் திறக்கப்பட்டதன் மூலம் கோயம்புத்தூரில் ரயில் சேவை தொடங்கியது. இது இன்றைய தமிழ்நாட்டின் எல்லைக்குள் செயல்படும் மூன்றாவது ரயில் நிலையமாகும்.போத்தனூரை மேட்டுப்பாளையத்துடன் இணைக்கும் கிளை வழித்தடம் 1873 பிப்ரவரியில் செயல்படத் தொடங்கியது. 1956 வரை, கோயம்புத்தூர் ரயில்வே பிரிவு  போத்தனூரை தலைமையகமாக கொண்டு செயல்பட்டு வந்தது, தலைமையகம் ஓலவக்கோட்டுக்கு மாற்றப்பட்டது, பின்பு இது பாலக்காடு தொடருந்து கோட்டமாக மாறியது. இந்த நிலையம் 2006 ஆம் ஆண்டில் புதிதாக உருவாக்கப்பட்ட சேலம் தொடருந்து கோட்டத்தின் ஒரு பகுதியாக மாறியது. 2023 ஆம் ஆண்டு நிலவரப்படி, இது என். எஸ். ஜி-5 நிலையமாக வகைப்படுத்தப்பட்டுள்ளது (வருடாந்திர வருவாய் 10 முதல் 100 மில்லியன் ரூபாய் மற்றும் 1 முதல் 2 மில்லியன் பயணிகள் கையாளப்படுகிறார்கள்.&nbsp;&nbsp;

## தொடருந்து பாதைகள்
இந்த நிலையத்தில் ஐந்து நடைமேடைகள் உள்ளன. இந்த நிலையம் ஜோலார்பேட்டை-ஷோரனூர் பாதை மற்றும் கோயம்புத்தூர்-பொள்ளாச்சி பாதை மற்றும் கோவை-மேட்டுப்பாளையம் பாதை ஆகியவற்றின் சந்திப்பாக செயல்படுகிறது.

## சேவைகள்
இந்த நிலையம் நீண்ட தூர ரயில்கள் மற்றும் உள்ளூர் ரயில்களை கையாளுகிறது.  கோயம்புத்தூர்-பொள்ளாச்சி வழித்தடத்தின் பாதை மாற்றம் முடிந்த பிறகு, இந்த நிலையம் கோயம்புத்தூர் சந்திப்பு துணை ரயில் நிலையமாக செயல்படுகிறது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, போத்தனூர் சந்திப்பு தொடருந்து நிலையத்தை புதுப்பிக்கும் பணிக்கு 24 கோடி  ரூபாய் ஒதுக்கப்பட்டுள்ளது. 

## மேற்கோள்கள்

## வெளி இணைப்புகள்
* The official website of Southern railway

பகுப்பு:சேலம் தொடருந்து கோட்டம்
பகுப்பு:கோயம்புத்தூரில் உள்ள தொடருந்து நிலையங்கள்
பகுப்பு:தமிழகத் தொடருந்து சந்திப்புகள்
அம்பாசமுத்திரம் தொடருந்து நிலையம்

அம்பாசமுத்திரம் தொடருந்து நிலையம் (**அம்பாசமுத்திரம் ரயில் நிலையம்**) என்பது தெற்கு ரயில்வே மண்டலத்தின் மதுரை தொடருந்து கோட்டத்திலுள்ள என். எஸ். ஜி-5 வகை இந்திய ரயில் நிலையமாகும். இங்கு தானியங்கி மூலம் டிக்கெட் விற்பனை செய்யும் கருவி உள்ளது . இந்த ரயில் நிலையம் கிழக்கு ஆம்பூர் மற்றும் கல்லிடைக்குறிச்சி இடையே உள்ளது.

## திட்டங்கள் மற்றும் வளர்ச்சி
இந்திய ரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்பட வேண்டிய தமிழ்நாட்டின் 73 நிலையங்களில் இதுவும் ஒன்றாகும். இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் மதுரை தொடருந்து கோட்டத்தில் அம்பாசமுத்திரம் தொடருந்து நிலையத்தை புதுப்பிக்கும் பணிக்கு 10.81 கோடி ரூபாய் ஒதுக்கப்பட்டுள்ளது.

## குறிப்புகள்

பகுப்பு:திருநெல்வேலி மாவட்டத்திலுள்ள தொடருந்து நிலையங்கள்
பகுப்பு:மதுரை தொடருந்து கோட்டம்
டீப்சீக்

thumb|அலைப்பேசியில் 'தீப்சீக்' தொழினுட்பத்தைக் காட்டும்  நிகழ்படம்
**டீப்சீக்** (சீன மொழி: 深度求索; பின்யின்: 深shēn度dù求qiú索suǒ), ) என்பது காங்சூவைத் தளமாகக் கொண்ட ஒரு சீன செயற்கை நுண்ணறிவு (AI) நிறுவனம் ஆகும். இது சீன ஹெட்ஜ் நிதியான *ஹை-ஃப்ளையர்* மூலம் நிறுவப்பட்டு ஆதரிக்கப்படுகிறது. இதன் தலைமை நிர்வாக அதிகாரி லியான் வென்ஃபெங் ஆவார்.

இது நிறுவனத்தின் பெயரில் திறந்த மூல மாதிரிகளை வெளியிட்டுள்ளது. இந்த நிறுவனம், கணிதம், குறியீட்டில் கவனம் செலுத்துகிறது.

## பின்னணி
ஹை-ஃப்ளையர், 2007-2008 நிதி நெருக்கடியின் போது மாணவர்களாக வர்த்தகம் செய்யத் தொடங்கிய ஜெஜியாங் பல்கலைக்கழகத்தைச் சேர்ந்த மூன்று பொறியாளர்களால் 2015 - ஆம் ஆண்டில் உருவாக்கப்பட்டது. வர்த்தகம் செய்ய இந்த நிறுவனம் இயந்திர கற்றலைப் பயன்படுத்தியது. 2019 ஆம் ஆண்டில், இது *ஹை-ஃப்ளையர்* செயற்கை நுண்ணறிவினை நிறுவியது, இது செயற்கை நுண்ணறிவுப் படித்தீர்வுகளுக்காகவும், அதன் அடிப்படை பயன்பாடுகள் பற்றிய ஆராய்ச்சிக்காகவும் அர்ப்பணிக்கப்பட்டது.  2021- ஆம் ஆண்டில், இதன் அனைத்து உத்திகளும் செயற்கை நுண்ணறிவுத் திறனைப் பயன்படுத்துகின்றன, இது *ரினைசன்ஸ் டெக்னாலஜியுடன்* ஒப்பிடப்படுகிறது.

ஏப்ரல் 2023 இல், செயற்கைப் பொது நுண்ணறிவை ஆராய்ச்சி செய்ய ஒரு புதிய சுயாதீன அமைப்பை உருவாக்குவதாக அறிவித்தது. இருப்பினும்  நிதி வணிகத்திலிருந்து தொடர்பற்றதாக இருக்கும் என்றும் அறிவித்தது.  மே 2023 இல், நிறுவனம் டீப்சீக் என தொடங்கப்பட்டது. டீப்சீக்கின் வளர்ச்சிக்கு *ஹை-ஃப்ளையர்* மூலம் நிதியளிக்கப்படுகிறது.

## வெளியீட்டு வரலாறு
நவம்பர் 2, 2023-இல், டீப்சீக் அதன் முதல் மாதிரியான டீப்சீக் குறியீடாக்கியினை வெளியிட்டது. இது திறமூலமானதாகவும் வணிக பயன்பாட்டிற்கு இலவசமாகப் பயன்படுத்திக்கொள்ளும் வகையிலும் உள்ளது. 

29 நவம்பர் 2023 இல், டீப்சீக்67B அளவுருக்கள் வரை அளவிடப்பட்ட பெரிய மொழி மாதிரியை இந்த நிறுவனம் அறிமுகப்படுத்தியது. இது GPT-4 இன் செயல்திறனுடன் வெளியீட்டு நேரத்தில் கிடைக்கும் மற்ற மொழிமாதிகளுடன் போட்டியிடும் வகையில் உருவாக்கப்பட்டது. இருப்பினும் இது கணக்கீட்டு திறன் மற்றும் அளவிடுதல் ஆகியவற்றில் சவால்களை எதிர்கொண்டது. டீப்சீக் சேட் என்ற அரட்டைச் செயலியும் வெளியிடப்பட்டது. 

## டீப்சீக்கின் எழுச்சி
சனவரி 2025ல்  சீனாவின்  டீப்சீக் நிறுவனம் மலிவு விலையில் வழங்கும், செயற்கை நுண்ணறிவு செயலி பிற நிறுவனங்களின் செயலிகளை பின்னுக்குத் தள்ளி முன்னிலை வகிக்கிறது. இதனால் செயற்கை நுண்ணறிவு செயலிகள் வழங்கும் என்விடியா, மைக்ரோசாப்ட் மற்றும் *மெட்டா*ஆகிய பெருநிறுவனங்களின் பங்குகள் சந்தையில் வீழ்ச்சி கண்டது. 27 சனவரி 2025 அன்று மட்டும் அமெரிக்கப் பங்குச் சந்தையில் என்விடியா நிறுவனம்  6,00 பில்லியன் அமெரிக்க டாலரை இழந்தது. 

## இதனையும் காண்க
* லியான் வென்ஃபெங் 

## மேற்கோள்கள்

## வெளி இணைப்புகள்
* 

பகுப்பு:செயற்கை நுண்ணறிவு நிறுவனங்கள்
பகுப்பு:கட்டற்ற மற்றும் திறமூல மென்பொருள்கள்
சா முகமது

**சா முகமது** (*Shah Mohammad*) மகாராஜா ரஞ்சித் சிங்கின் (1780-1839) ஆட்சியின் போது வாழ்ந்த ஒரு பஞ்சாபிக் கவிஞர் ஆவார், மேலும் இவரால் 1846-ஆம் ஆண்டில் போரைக் குறித்த புத்தகமான ஜங்னாமாவிற்காக இவர் நன்கு அறியப்பட்டவர் ஆவார். இந்தப் புத்தகம் முதல் ஆங்கிலோ-சீக்கியப் போரை (1845-1846) சித்தரிக்கிறது.

மகாராஜா ரஞ்சித் சிங்கின் இராணுவத்தில் பணிபுரிந்த இவரது உறவினர்களில் பல நேரில் பார்த்த சாட்சிகளிடமிருந்து பெறப்பட்ட விவரங்களின் அடிப்படையில் ஷா முகமது தனது புத்தகத்திற்கான தகவல்கைச் சேகரித்ததாக வரலாற்றாசிரியர்களால் பரவலாக நம்பப்படுகிறது. பஞ்சாபியர்களுக்கும் ஆங்கிலேயர்களுக்கும் இடையிலான போரின் முழுமையான காட்சிகளை இவரால் ஒன்றிணைக்க முடிந்துள்ளது. பஞ்சாபில் சீக்கிய ஆட்சி வீழ்ச்சியடைவதற்கான காரணங்களை ஷா முகமதுவின் புத்தகம் விளக்குகிறது.

## மேற்கோள்கள்

## வெளி இணைப்புகள்

* சிங், குஷ்வந்த், "சீக்கியர்களின் வரலாறு தொகுதி II"
பகுப்பு:1862 இறப்புகள்
பகுப்பு:1780 பிறப்புகள்
பீட்டா தலைமுறை

**பீட்டா தலைமுறை** (*Generation Beta*) (சுருக்கமாக:**ஜென் பீட்டா** ( **Gen Beta**) என்பது பரிந்துரைகக்ப்பட்ட
மக்கள் தொகையியலின் ஒரு தலைமுறையினர் ஆவார். ஒரு தலைமுறை என்பது 15 முதல் 20 ஆண்டுகள் கொண்டிருக்கும். 

01 சனவரி 2025 முதல் 31 டிசம்பர் 2039 வரை பிறப்பவர்களை பீட்டா தலைமுறையினர் என்று அழைக்கப்படுவர்.  பீட்டா தலைமுறையினர் பெரும்பாலும் (1980-1995களில் பிறந்தவர்கள்)  ஒய் தலைமுறையினருக்கும் மற்றும் (1990களின் பிற்பகுதி முதல் 2010களின் துவக்கத்தில் பிறந்தவர்கள்)  **Z தலைமுறையினருக்கும்** (Gen Z). பிறந்தவர்களாக இருப்பர்.
அடுத்த பத்தாண்டுகளில் உலகின் மக்கள்தொகையில் 16% பேர் பீட்டா தலைமுறையினராக இருப்பர். இத்தலைமுறையினரில் பலர் 22ஆம் நூற்றாண்டிலும் வாழ்வார்கள்.

சமூக ஆய்வுக்காகவும், தலைமுறை மாற்றம் பற்றிய கருத்துகளுக்காகவும் தலைசிறந்த எதிர்காலவாதியான (Futurist) ஆஸ்திரேலியா அறிஞர் *மார்க் மெக்கிரிண்டில்* என்பவர் பீட்டா தலைமுறை எனும் சொல்லை முதன்முதலில் அறிமுகப்படுத்தியவர் ஆவார். 
## பீட்டா தலைமுறையினரின் குணநலன்கள்
பீட்டா தலைமுறையினர் தகவல் தொழில்நுட்பத்துறையில்  செயற்கை நுண்ணறிவு வசதியை முழுமையாகப் பயன்படுத்தப் போகும் தலைமுறையினர் ஆவார். பீட்டா தலைமுறையினர் தமக்கு முந்தைய ஆல்பா தலைமுறையினருக்கு சவால் விடும் அளவிற்கு  செயற்கை நுண்ணறிவு, மெய்நிகர் உண்மை (விர்ச்சுவல் ரியாலிட்டி), மெட்டா வெர்ஸ் போன்ற திறன்மிகு தொழில்நுடபங்களில் உச்சபட்ச வளர்ச்சியை காண்பார்கள்.  இத்தலைமுறையினரின் பள்ளி, கல்லூரி மற்றும் அலுவலக வாழ்க்கை முற்றிலும் செயற்கை நுண்ணறிவு கொண்டதாக இருக்கும் என  அறிஞர் மார்க் மெக்கிரிண்டில்.கூறுகிறார்.

பீட்டா தலைமுறையினரின் விரல் நுனியில் எல்லாம் இருந்தும், காலநிலை மாற்றம், நகரமயமாக்கல் மற்றும் மக்கள்தொகைப்பெருக்கம் போன்றவற்றால் பாதிக்கப்படுவார்கள். 

ஆர்வம் மற்றும் உள்ளடக்கிய தன்மை கொண்ட இத்தலைமுறையினரின் தனியுரிமை (பிரைவசி) என்பது பெரும் பிரச்சனையாக இருக்கும். இதனால் நிம்மதி இழந்து மனநல ஆலோசனை தேடுவது அதிகரிக்கும்.

சுற்றுச்சூழல் பற்றிய பொறுப்புணர்வில், தங்களின் முந்தைய தலைமுறையினரான ஜென் Z  மற்றும் ஜென் ஆல்பா தலைமுறையினரை விட  பன்மடங்கு  பொறுப்புணர்வுடன் இருப்பர். 
## இதனையும் காண்க
* தலைமுறை
* பேபி பூமர்கள் - (1946-1964)
* எக்ஸ் தலைமுறை - (பிறப்பு 1965- 1979)
*தலைமுறை ஒய்  -(1980-1994) 
*இசட் தலைமுறை - (1995-2009)
*ஆல்பா தலைமுறை - (2010-2024)
*பீட்டா தலைமுறை - (2025-2039)

## மேற்கோள்கள்

பகுப்பு:மானிடவியல்
பகுப்பு:மக்கள் தொகையியல்
பகுப்பு:21-ஆம் நூற்றாண்டு
தலைமுறைகள்
ஆல்பா தலைமுறை

**ஆல்பா தலைமுறை** (*Generation Alpha*), மக்கள் தொகையியலில் தலைமுறையை வகுப்பதில் ஒரு பிரிவினர்.  இத்தலைமுறையினர் Z தலைமுறையினருக்கு பிந்தியும், பீட்டா தலைமுறையினருக்கு முந்தியும் பிறந்தவர்கள்.அதாவது 2010ஆம் ஆண்டிற்கும் 2024ஆம் ஆண்டிற்கும் இடையில் பிறந்தவர்களை ஆல்பா தலைமுறையினர் என ஆஸ்திரேலியாவைச் சேர்ந்த எதிர்காலவாதியான அறிஞர் *மார்க் மெக்கிரிண்டில்* குறிப்பர்.

தற்போது நவீனத் தொழில்நுட்ப வளர்ச்சியின் வேகத்துக்கு ஈடுகொடுக்கும் இளம் ஆல்பா தலைமுறையினர் கணினிப் பொறியியல் மற்றும் தகவல் தொழில்நுட்பத் துறையில் . செயற்கை நுண்ணறிவு, தோற்ற மெய்ம்மை, *வாய்ஸ் அசிஸ்டென்*ட் (Virtual assistant) மற்றும் திறன்பேசியை கையாள்வதில் சிறந்து விளங்குவார்கள்.
## இதனையும் காண்க
* தலைமுறை
* பேபி பூமர்கள் - (1946-1964)
* எக்ஸ் தலைமுறை - (பிறப்பு 1965- 1979)
*தலைமுறை ஒய்  -(1980-1994) 
*இசட் தலைமுறை - (1995-2009)
*ஆல்பா தலைமுறை - (2010-2024)
*பீட்டா தலைமுறை - (2025-2039)

## மேற்கோள்கள்

பகுப்பு:தலைமுறைகள்
இசட் தலைமுறை

**இசட் தலைமுறை** (*Generation Z*), மனித தலைமுறைகளை பிரித்து வகுப்பதில் இது ஒரு முறையாகும்.1995ஆம் ஆண்டிற்கும் 2009ஆம் ஆண்டிற்கும் இடைப்பட்ட காலத்தில் பிறந்தவர்களை "இசட்" தலைமுறையினர் என வகைப்படுத்தியுள்ளனர்.இத்தலைமுறைக்கு முன்னர் பிறந்தவர்களை ஒய் தலைமுறையினர் என்றும், இத்தலைமுறைக்கு பின் பிறந்தவர்களை ஆல்பா தலைமுறையினர் என்றும் அழைப்பர்.

## இசட் தலைமுறையினரின் பண்புகள்
இத்தலைமுறையினரில் பெரும்பான்மையோர்  மடிக்கணினி, கணினி, டேப்லெட், திறன்பேசி போன்றவைகளை அதிகமாக கையாள்வார்கள். சமூக ஊடகங்களில் நாட்டமுள்ளவர்கள். இணையம் வழியே சமூகச் சிந்தனையையும், இயற்கை குறித்த அறிவையும் வளர்த்து வைத்திருப்பார்கள். விழிப்புணர்வோடு செயல்படுபவர்கள். இத்தலைமுறையினரில் பலர் வாக்கு செலுத்தும்  வயதை எட்டிப் பிடிக்காவிட்டாலும் அரசியல் பற்றிய தெளிவோடு இருப்பார்கள்.
## ஆட்சிக் கவிழ்ப்புகள்
{{முதன்மை|2025 நேபாள இசட் தலைமுறையினர் போராட்டம்]]
* இசட் தலைமுறை இளைஞர்களின் போராட்டங்களால் 2025ஆம் ஆண்டில் நேபாள அமைச்சரவை பதவியிலிருந்து விலகியது.
* மொரோக்கோ நாட்டின் அரசாங்கத்தின் ஊழலை எதிர்த்து 27 செப்டம்பர் 2025 அன்று இசட் தலைமுறையினர் அரசுக்கு எதிராக கலவரங்கள் நிகழ்த்திக் கொண்டு வருகின்றனர்.
## இதனையும் காண்க
* தலைமுறை
* பேபி பூமர்கள் - (1946-1964)
* எக்ஸ் தலைமுறை - (பிறப்பு 1965- 1979)
*தலைமுறை ஒய்  -(1980-1994) 
*இசட் தலைமுறை - (1995-2009)
*ஆல்பா தலைமுறை - (2010-2024)
*பீட்டா தலைமுறை - (2025-2039)

## மேற்கோள்கள்

பகுப்பு:தலைமுறைகள்
பகுப்பு:சமூகவியல்
பகுப்பு:இசட் தலைமுறையினர்
நிசாமுதீன் அகமது

**குவாஜா நிஜாம்-உத்-தின் அகமது பக்சி** (*Nizamuddin Ahmad*) (**நிஜாம் அட்-தின் அகமது** மற்றும் நிஜாம் அல்-தின் அகமது என்றும் உச்சரிக்கப்படுகிறது) (பிறப்பு 1551, இறப்பு 1621/1030 AH) இடைக்கால இந்தியாவின் பிற்பகுதியைக் குறித்த ஒரு இசுலாமிய வரலாற்றாசிரியர் ஆவார். இவர் முகமது முகிம்-இ-ஹராவியின் மகன் ஆவார். இவர் அக்பரின் மீர் பக்சி ஆவார். இவரது படைப்பான *தபாகத்-இ-அக்பரி*, கஷ்னவிடுகள் (986-7) காலம் முதல் அக்பரின் ஆட்சியின் 38 வது ஆண்டு (1593-4/1002 AH). வரை உள்ள காலத்தை உள்ளடக்கிய பொது வரலாறு குறித்த விரிவான படைப்பாகும். ஆசிரியர் தனது படைப்புகளில் இருபத்தி ஒன்பது அதிகாரிகளை மேற்கோள் காட்டினார், அவற்றில் சில இப்போது நம்மிடம் இல்லாமல் போய்விட்டன.

## மேலும் காண்க

* முன்தகாப் அல்-தவாரிக்

## குறிப்புகள்

## மேற்கோள்கள்
* பிரஜேந்திரநாத் தே பைனி பிரசாத் (தி தபாக்காத்-இ-அக்பரி ஆஃப் தி தி தி வேஜா நிஸாமுதீன் அஹ்மத்ஃ ஆரம்பகால முஸ்லீம் படையெடுப்புகளிலிருந்து அக்பரின் ஆட்சியின் முப்பத்தாறாவது ஆண்டு வரை இந்தியாவின் வரலாறு) கல்கத்தாஃ ஆசிய சங்கம், 1927,1973 (3 தொகுதிகள்). 
* நிஜாமுதீன் அகமது, குவாஜா. *தபக்த்-இ-அக்பரி*. பிரஜேந்திரநாத் தே மற்றும் எம். ஹிதாயத் ஹொசைன் ஆகியோரால் தொகுக்கப்பட்டது. 3 தொகுதிகள். கல்கத்தாஃ Bibliotheca Indica, 1931-35. மொழிபெயர்ப்புஃ பி. டி. 3 தொகுதிகள். கல்கத்தாஃ Bibliotheca Indica, 1927-39.

## வெளி இணைப்புகள்

* ''தபாகத் அக்பரி'', 1867 ஆம் ஆண்டு இந்திய வரலாற்றின் ஐந்தாம் தொகுதியின் மொழிபெயர்ப்பு, அதன் சொந்த வரலாற்றாசிரியர்களால் சொல்லப்பட்டது
பகுப்பு:அக்பர்
பகுப்பு:1551 பிறப்புகள்
பகுப்பு:1621 இறப்புகள்
மேற்கு வங்க மாநிலப் பல்கலைக்கழகம்

**மேற்கு வங்க மாநில பல்கலைக்கழகம்** (ஆங்கிலம் : *West Bengal State University*) என்பது இந்தியாவின் மேற்கு வங்காளத்தில் உள்ள வடக்கு 24 பரகானாவில் உள்ள பெருனன்புகுரியாவில் அமைந்துள்ள ஒரு பொதுத்துறை பல்கலைக்கழகமாகும்.  மேலும் இது  2007 ஆம் ஆண்டின் மேற்கு வங்க மாநில சட்டமன்றத்தின் ஓர் அரசாணை மூலம் மேற்கு வங்க அரசால் பிப்ரவரி 25, 2008 இல் இப்பல்கலைக்கழகம் நிறுவப்பட்டுள்ளது.

## வளாகம் மற்றும் இருப்பிடம்

மேற்கு வங்க மாநில பல்கலைக்கழகத்தின் வளாகங்களின் மொத்த பரப்பளவு  இப்பல்கலைக்கழகம் மிகவும் அமைதியான  பெருனன்புகுரியா என்ற தொலைதூர சிற்றூரில் அமைந்துள்ளது. இது வடக்கு 24 பர்கானாசு மாவட்டத் தலைமையகமான பராசத் நகரத்திலிருந்து 7 கிலோமீட்டர் தொலைவில் அமைந்துள்ளது.

## குறிப்பிடத்தக்க முன்னாள் மாணவர்கள்
* ராச் சக்ரவர்த்தி - திரைப்படத்தயாரிப்பாளர்.
* பார்தா பௌமிக் - நாடகக் கலைஞர்.
* ரூபெல் தாசு - நடிகர்

## படிமக்காட்சியகம்

File:WBSU administrative building side view.jpg|மேற்கு வங்க மாநிலப் பல்கலைக்கழகத்தின் நிர்வாக கட்டிடத்தின் பக்கவாட்டுத் தோற்றம்
File:WBSU old building.jpg|மேற்கு வங்க மாநிலப் பல்கலைக்கழகத்தின் முதல் கட்டடம்
File:WBSU administrative block front view.jpg|நிருவாகக் கட்டடத்தின் முற்புறப்பார்வை
File:West Bengal State University (1).jpg|மேற்கு வங்க மாநிலப் பல்கலைக்கழகத்தின் நுழைவாயில் (2016 ஆம் ஆண்டு எடுக்கப்பட்டப் புகைப்படம்)


## மேலும் காண்க
• இந்தியாவில் உள்ள பல்கலைக்கழகங்களின் பட்டியல்

## மேற்கோள்கள்

## வெளியிணைப்புகள்

*  அதிகாரப்பூர்வ இணையதளம்
*  அதிகாரப்பூர்வ இணையதளம்

பகுப்பு:இந்தியப் பல்கலைக்கழகங்கள்
பகுப்பு:மேற்கு வங்காளத்தில் கல்வி
பகுப்பு:கொல்கத்தாவில் உள்ள கல்வி நிறுவனங்கள்
கூராய்

**கூராய்** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்கு வடகிழக்கே சுமார் 40 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
குலுக்கல்லூர்

**குலுக்கல்லூர்** (*Kulukkallur*) என்பது இந்தியாவின், கேரளத்தின் பாலக்காடு மாவட்டம் பட்டணம் வட்டத்தில், சிற்றூரும் கிராம ஊராட்சியுமாகும்.

## மக்கள் வகைப்பாடு
2011 இந்திய மக்கள் தொகைக் கணக்கெடுப்பின் படி, குலுக்கல்லூர் ஊரின் மொத்த மக்கள் தொகை 27,971 ஆகும். இதில் ஆண்களின் எண்ணிக்கை 13,174 என்றும், பெண்களின் எண்ணிக்கை 14,797 என்றும் உள்ளது. இந்த ஊர் மக்கள் தொகையில் ஆறு வயதுக்கு உட்பட்ட சிறார்களின் எண்ணிக்கை 3658 ஆகும். இது ஊரின் மொத்த மகள் தொகையில் 13.08% ஆக உள்ளது. 2001 மக்கள் தொகைக் கணக்கெடுப்பில் ஊரின் மொத்த மக்கள் தொகை 26 ஆயிரமாக இருந்த நிலையில், 2011 ஆண்டு கணக்கெடுப்பில் மக்கள் தொகை 8.3% உயர்ந்துள்ளது.

## மேலும் காண்க
* குலுக்கல்லூர் தொடருந்து நிலையம்

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:பாலக்காடு மாவட்ட ஊராட்சிகள்
எக்ஸ் தலைமுறை

**எக்ஸ் தலைமுறை** (*Generation X*) என்பது 1965ஆம் ஆண்டிற்கும், 1979ஆம் ஆண்டிற்கும் இடைப்பட்ட காலத்தில் பிறந்தவர்களைக் குறிக்கும்.
 இத்தலைமுறையினருக்கு முன்னர் பிறந்தவர்களை பேபி பூமர்கள் என்றும், பின்னர் பிறந்தவர்களை தலைமுறை ஒய் என்றும் அழைப்பர்.
## எக்ஸ் தலைமுறையினரின் பொதுவான பண்புகள்
எக்ஸ் தலைமுறையினரை *சோம்பேறித் தலைமுறை*  மற்றும் *[[ஹெலிகாப்டர் பெற்றோர்]] என அழைக்கப்படுகின்றனர். பொருளாதார நிலையற்ற தன்மை, பெரும் பண்பாட்டு மாற்றங்கள் மற்றும் [[கணினி]] போன்ற தொழில்நுட்ப வளர்ச்சியைப் பார்த்தவர்கள், [[எண்முறை மின்னணுவியல்|டிஜிட்டல்]] மற்றும் [[தொடர்முறை மின்னணு அமைப்புகள்|அனலாக்]] யுகங்களுக்கு  பாலமாக செயல்பட்டவர்கள். [[எயிட்சு|எய்ட்ஸ்]] போன்ற கொடிய நோய்களைக் கண்டு அதிர்ச்சியான தலைமுறையினர். இசைக் காணொளிகளின் பொற்காலத்தில் வாழ்ந்தவர்கள். இவர்களிடமிருந்து [[நேர்பாலீர்ப்பு|தன்பாலின ஈர்ப்பாளர்களுக்கான]] உணர்வை மதிக்கும் (LGBTQ+) உரிமைக்குரல் ஒலித்தது. மேலும் தங்கள் குழந்தைகள் என்ன சாப்பிட வேண்டும் என்று தீர்மானிப்பதில் ஆரம்பித்து, அவர்களின் வாழ்க்கைத் துணையை முடிவெடுப்பவது வரை செயல்படுவார்கள். இதனால் இத்தலைமுறை பெற்றோர்களை  *ஹெலிகாப்டர் பெற்றோர்'' என அழைக்கிறார்கள்.

## இதனையும் காண்க
* தலைமுறை
* பேபி பூமர்கள் - (1946-1964)
* எக்ஸ் தலைமுறை - (பிறப்பு 1965- 1979)
*தலைமுறை ஒய்  -(1980-1994) 
*இசட் தலைமுறை - (1995-2009)
*ஆல்பா தலைமுறை - (2010-2024)
*பீட்டா தலைமுறை - (2025-2039)

## மேற்கோள்கள்

பகுப்பு:தலைமுறைகள்
ஆத்தூர், செங்கல்பட்டு

**ஆத்தூர்** என்பது இந்தியா தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 55.02 மீ. உயரத்தில், () என்ற புவியியல் ஆள்கூறுகள் கொண்டு ஆத்தூர் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், ஆத்தூர் ஊரின் மொத்த மக்கள்தொகை 11,981 பேர் ஆகும். இதில் 5,972 பேர் ஆண்கள் மற்றும் 6,009 பேர் பெண்கள் ஆவர்.
## சமயம்
### இந்துக் கோயில்
கல்யாண வரதராஜ பெருமாள் கோயில் என்ற பெருமாள் கோயில் ஒன்று ஆத்தூர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## அரசியல்
ஆத்தூர் பகுதியானது, செங்கல்பட்டு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, காஞ்சிபுரம் மக்களவைத் தொகுதி சார்ந்தது.
## மேற்கோள்கள்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
பொலோனியம் இருகுளோரைடு

**பொலோனியம் இருகுளோரைடு ** (*Polonium dichloride*)  PoCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொலோனியமும் குளோரினும் சேர்ந்து இந்த உலோகப்போலி சேர்மம் உருவாகிறது. இது ஓர் அயன உப்பாகும். பொலோனியம் டைகுளோரைடு என்ற பெயராலும் அறியப்படுகிறது.

## கட்டமைப்பு
பொலோனியம் இருகுளோரைடு P222, Pmm2 அல்லது Pmmm என்ற இடக்குழுவில் ஒரு நேர்ச்சாய்சதுர அலகு செல்லுடன் படிகமாக்கப்படுவதாகத் தெரிகிறது, இருப்பினும் இது ஒரு போலி-செல்லாகவும் இருக்கலாம். மாற்றாக, உண்மையான இடக்குழு ஒற்றைச் சாய்வு அல்லது முச்சாய்வு கொண்டதாக இருக்கலாம். ஒன்று அல்லது அதற்கு மேற்பட்ட செல் கோணங்கள் 90 பாகை அளவுக்கு அருகில் இருக்கும். இடக்குழுவை P222 எனக் கொண்டால், அந்த அமைப்பு Po இன் சிதைந்த கனசதுர ஒருங்கிணைப்பு {PoCl8} ஆகவும், Cl இன் சிதைந்த சதுர தள ஒருங்கிணைப்பு {ClPo4} ஆகவும் காட்டுகிறது.

 

## தயாரிப்பு
பொலோனியம் உலோகத்தை ஆலசனேற்றம் செய்வதன்  மூலமாகவோ அல்லது பொலோனியம் நாற்குளோரைடை (PoCl4) ஆலசன் நீக்கம் செய்வதன் மூலமாகவோ பொலோனியம் இருகுளோரைடைப் பெறலாம். 300 பாகை செல்சியசு வெப்பநிலையில் வெப்பச் சிதைவுக்கு உட்படுத்துவதன் மூலம் பொலோனியம் நாற்குளோரைடை ஆலசன் நீக்கம் செய்ய இயலும். கந்தக டை ஆக்சைடு மூலம் குளிர்ச்சியான, சற்று ஈரப்பதமான PoCl4 சேர்மத்தை  குறைத்தும் ஆலசன் நீக்கம் செய்யலாம்.  150 °செல்சியசு வெப்பநிலையில் கார்பன் மோனாக்சைடு அல்லது ஐதரசன் சல்பைடு வாயுப் பாய்ச்சலில் PoCl4 சேர்மத்தை வெப்பப்படுத்தியும் ஆலசன் நீக்கம் செய்யலாம். 

## வினைகள்
பொலோனியம் இருகுளோரைடு நீர்த்த ஐதரோகுளோரிக் அமிலத்தில் கரைந்து இளஞ்சிவப்பு நிறக் கரைசலைத் தருகிறது. இது Po(IV) ஆக தன் ஆக்சிசனேற்றம் அடைகிறது. ஐதரசன் பெராக்சைடு அல்லது குளோரின் நீரால் பொலோனியம் இருகுளோரைடு விரைவாக ஆக்சிசனேற்றப்படுகிறது. இளஞ்சிவப்பு கரைசலில் பொட்டாசியம் ஐதராக்சைடைச் சேர்ப்பதால் அடர் பழுப்பு நிற வீழ்படிவு உருவாகிறது. இது நீரேற்றப்பட்ட PoO அல்லது Po(OH)2 ஆக இருக்கலாம். இது Po(IV) ஆக விரைவாக ஆக்சிசனேற்றப்படுகிறது. நீர்த்த நைட்ரிக் அமிலத்துடன், PoCl2 ஓர் அடர் சிவப்பு கரைசலை உருவாக்குகிறது, அதைத் தொடர்ந்து அறியப்படாத கலவையின் செதில்களாக வெள்ளை வீழ்படிவு ஏற்படுகிறது.

## மேலும் காண்க
*பொலோனியம் நாற்குளோரைடு

## மேற்கோள்கள்

பகுப்பு:பொலோனியம் சேர்மங்கள்
பகுப்பு:குளோரைடு கனிமங்கள்
பகுப்பு:உலோக ஆலைடுகள்
பகுப்பு:சால்கோ ஆலைடுகள்
நவல்பூர்

**நவல்பூர்** (*Navalpur*) என்பது இந்தியா தமிழ்நாடு மாநிலத்தின் இராணிப்பேட்டை மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 187.83 மீ. உயரத்தில், () என்ற புவியியல் ஆள்கூறுகள் கொண்டு நவல்பூர் அமையப் பெற்றுள்ளது.

## கல்வி
மாவட்ட ஆசிரியர் கல்வி மற்றும் பயிற்சி நிறுவனம் என்ற அரசு சார்ந்த கல்வி நிறுவனத்தின் கிளை ஒன்று நவல்பூர் பகுதியில் அமைந்துள்ளது.
## சமயம்
### இந்துக் கோயில்கள்
தேவி கருமாரியம்மன் கோயில் என்ற அம்மன் கோயில், தட்சிணாமூர்த்தி கோயில் என்ற சிவன் கோயில், கற்பகவிநாயகர் கோயில் என்ற பிள்ளையார் கோயில், இராமர் பஜனை கோயில் என்ற பெருமாள் கோயில் ஆகிய இந்துக் கோயில்கள் நவல்பூர் பகுதியில் அமைந்துள்ளன. இக்கோயில்கள், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.

## அரசியல்
நவல்பூர் பகுதியானது, இராணிப்பேட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, அரக்கோணம் மக்களவைத் தொகுதி சார்ந்தது.
## மேற்கோள்கள்

பகுப்பு:இராணிப்பேட்டை மாவட்டத்திலுள்ள ஊர்களும் நகரங்களும்
வைஜப்பூர் சட்டமன்றத் தொகுதி

**வைஜப்பூர் சட்டமன்றத் தொகுதி** (*Vaijapur Assembly constituency*) என்பது இந்தியாவில் மகாராட்டிர மாநிலம் அவுரங்காபாத் மாவட்டத்தில் அமைந்துள்ள மகாராட்டிர சட்டமன்ற ஆறு தொகுதிகளில் ஒன்றாகும்.

இது கன்னட் சட்டமன்றத் தொகுதி, கங்காபூர், மகாராட்டிர சட்டமன்றத் தொகுதி, அவுரங்காபாத் கிழக்கு சட்டமன்றத் தொகுதி, ஔரங்காபாத் மத்திய சட்டமன்றத் தொகுதி, அவுரங்கபாத் மேற்கு சட்டமன்றத் தொகுதி ஆகிய ஐந்து சட்டமன்றத் தொகுதிகளுடன் அவுரங்கபாத் மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்
### 2024

## மேலும் காண்க
வைஜப்பூர்கன்னடம்

## மேற்கோள்கள்

பகுப்பு:சத்திரபதி சம்பாஜிநகர் மாவட்டம்
பகுப்பு:மகாராட்டிர சட்டமன்றத் தொகுதிகள்
தேசிய நெடுஞ்சாலை 130அ (இந்தியா)

**தேசிய நெடுஞ்சாலை 130அ (இந்தியா)** (*National Highway 130A (India)*) பொதுவாக **தே. நெ. 130அ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது பாண்டி-முங்கேலி-பிலாசுப்பூர்-சீபத்-பதல்காவ் ஆகியவற்றை இணைக்கிறது. இது தேசிய நெடுஞ்சாலை 30-இன் ஒரு கிளைச்சாலையாகும். தே. நெ. 130அ இந்தியாவின் சத்தீசுகர் மாநிலத்தின் வழியாகச் செல்கிறது.

## வழித்தடம்
பாண்டி, பண்டாரியா, முங்கேலி, பிலாஸ்பூர், சீபத், தனியா, பலோடா, பந்தோரா, குமியா, உர்கா, ஹஸ்தி, பைஸ்மா, நோன்பிரா, தரம்ஜயகர், பதல்காவ்

## சந்திப்புகள்
:  பாண்டிக்கு அருகில் முனையம்
:  பிலாசுபூர் அருகே
:  பிலாசுபூர் அருகே
:  பிலாசுபூர் அருகே
:  உர்கா அருகே
:  பதல்காவ் அருகே  முனையம்

## மேலும் காண்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் தே. நெ. 130அ

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 333 (இந்தியா)

**தேசிய நெடுஞ்சாலை 333 (இந்தியா)***(National Highway 333 (India))* பொதுவாக **முங்கர் தியோகர்** என்று குறிப்பிடப்படுகிறது. இது இந்திய தேசிய நெடுஞ்சாலை ஆகும். இது தேசிய நெடுஞ்சாலை 33-இன் ஒரு கிளைச்சாலையாகும். தேசிய நெடுஞ்சாலை 333-ன் இந்தியாவின் பீகார், சார்க்கண்டு மாநிலங்கள் வழியாக செல்கிறது.

## வழித்தடம்
; பீகார்

* முங்கர்
* பரியார் பூர்
* கரக்பூர்
* லட்சுமிபூர்
* ஜமுய்
* சக்கை

; சார்க்கண்டு

* தேவ்கர்

## சந்திப்புகள்
:  பரியார் பூர் அருகே முனையம்
:  ஜமுய் அருகே
:  தேவ்கர் அருகே  முனையம்

## மேலும் காண்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் என். எச். 333

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 333அ (இந்தியா)

**தேசிய நெடுஞ்சாலை 333அ (இந்தியா)** (*National Highway 333A (India)*), என்பது பொதுவாக தே. நெ. 333அ எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது தேசிய நெடுஞ்சாலை 33-ன் ஒரு கிளைச்சாலை ஆகும். தே. நெ. 333அ இந்தியாவின் பீகார், சார்க்கண்டு மாநிலங்கள் வழியாகச் செல்கிறது.

## வழித்தடம்

; பீகார்

பார்பிகா-சேக்புரா, சிக்கந்திரா, ஜமுய், ஜா-ஜா, பாங்கா-ஜார்க்கண்ட் எல்லை

; சார்க்கண்டு

பீகார் எல்லை-கோட்டா, சுதர்பஹாரி, லிட்டிபாரா, பாகுர்.

## சந்திப்புகள்
:  பார்பிகா அருகே முனையம்
:   ஜமுய் அருகே
:  கோட்டா அருகே
:  பாகூர் அருகே முனையம்

## மேலும் காண்க

* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் தே. நெ. 333அ

பகுப்பு:இந்திய தேசிய நெடுஞ்சாலைகள்
பாங் பானம்

**பாங்** (*Bhang*), இந்தியத் துணைக்கண்டத்தில் அதிகமாக விளையும் கஞ்சா செடிகளின் உலரவைக்கப்பட்ட  இலைகள் மற்றும் மலர் மொட்டுகளிலிருந்து எடுக்கப்படும் பிசின்கள் மற்றும் எண்ணெய்களிலிருந்து பாங் தயாரிக்கப்பப்பட்டு, பால், நெய், சர்க்கரை மற்றும் லஸ்சியில் கலந்து உண்ணப்படுகிறது.இந்தியத்துணைக் கண்டத்தில்  பாங் பானம் கிமு 1000 ஆண்டுகளுக்கு முன்னரே மக்களின் உணவு மற்றும் பானமாக பயன்பாட்டில் இருந்தது. 

வசந்த காலத்தில் வரும் மகா சிவராத்திரி,  வைசாக்கி மற்றும் ஹோலி போன்ற பண்டிகைகளின் போது மக்களுக்கு  பாங் பானம்  பிரசாதமாக வழங்கப்படுகிறது. 

வட இந்தியாவில் குறிப்பாக வாரணாசி, மும்பை, ஜெய்சல்மேர் மற்றும் புஷ்கர், அரித்துவார் போன்ற நகரங்களில் பாங் பானம் குறிப்பிட்ட கடைகளில் மட்டும் லஸ்சி  மற்றும்  *தண்டை* எனும் பால்பொருட்களுடன் கலந்து விற்கப்படுகிறது.  பாங் பானம் சிவபெருமானுக்கு உகந்தது..

இந்துமதத்தின் நான்கு வேதங்களில் ஒன்றான அதர்வண வேதத்தில் ஐந்து புனிதமான தாவரங்களில் ஒன்றாக கஞ்சா செடி குறிப்பிட்டுள்ளது. கஞ்சா செடி மகிழ்ச்சியின் ஆதாரம் மற்றும் விடுதலை தரக்கூடியது எனக்கருதப்படுகிறது.  தியானத்தின் போது மனதை ஒருமுகப்படுத்த நினைக்கும் சாமியார்கள் பீடியைப் போலவே கஞ்சாவை புகைபிடிப்பதற்கும் பயன்படுத்தப்படுகிறது. 

போதைப் பொருட்கள் மற்றும் மயக்க மருந்துகள் சட்டம் 1985-ன் படி, கஞ்சா செடியின் உற்பத்தி, விற்பனை மற்றும் அந்த செடியின் சில பாகங்களை உண்பதற்கு தடை செய்திருந்தாலும், அதன் இலைகளுக்கு விதிவிலக்கு அளிக்கப்பட்டுள்ளது. இராஜஸ்தான் மாநில அரசவே நேரடியாக பாங் மதுபானக் கடைகளை நடத்தி வருகிறது. வட இந்தியாவின் சில மாநிலங்களில் வெற்றிலைப் பாக்கு கடைகளில் பாங் பான விற்பனை சட்டப்பூர்வாக அனுமதிக்கப்படுகிறது.மேலும் கஞ்சா செடிகளின் காய்களிலிருந்து எடுக்கப்படும் பிசினை **சரஸ்** எனும் போதை மருந்து தயாரிக்கப்படுகிறது.

## பாங் பானம் தயாரிக்கும் முறை

  
வாரணாசியில் பாங் பானம் எல்லா நேரங்களிலும் தயாரிக்கப்படுகிறது. கஞ்சா செடியின்  பூ மொட்டுகள் மற்றும் இலைகளை மிதமான சுடு நீரில் நனைத்து பின் நன்றாக அரைத்து, பால், நெய் மற்றும் மசாலாப் பொருட்களைச் சேர்த்து நன்கு கலப்பதன் மூலம் பாங் தயாரிக்கப்படுகிறது. காசி விஸ்வநாதர் கோயிலில் அதிகாலை நடக்கும் பிராத்தனையின் போது பக்தர்கள் சிவபெருமானுக்கு பாங் பானம் படைப்பர்.
## மேற்கோள்கள்

## வெளி இணைப்புகள்
* Bhang Ganja Charas, Thandai Chai Lassi, IndiaCurry.com (archived 20 April 2008)
* "A Bit about Bhang" (archived 20 November 2005)
* "A Word from the Indian Hemp Drugs Commission" A 19th century British report on Bhang
பகுப்பு:உணவு மற்றும் பானம்
ஹெலிகாப்டர் பெற்றோர்

**ஹெலிகாப்டர் பெற்றோர்** (*helicopter parent*)  என்பது ஒரு குழந்தையின் அனுபவங்கள் மற்றும் பிரச்சனைகள் குறித்து, குறிப்பாக வீட்டிற்கு வெளியே மற்றும் கல்வி நிறுவனங்களில், அதிக கவனம் செலுத்தும் மற்றும் அதிக பயம் கொண்ட பெற்றோரைக் குறிக்கும் ஒரு சொல் ஆகும். ஹெலிகாப்டர் பெற்றோர்கள், ஹெலிகாப்டர்களைப் போலவே,  தங்கள் குழந்தையின் வாழ்க்கையின் ஒவ்வொரு அம்சத்தையும் மேற்பார்வையிடுவதால், அவர்கள் ஹெலிகாப்டர் பெற்றோர் என அழைக்கப்படுகின்றனர். ஒரு ஹெலிகாப்டர் பெற்றோர் தங்கள் குழந்தைகளின் வாழ்க்கையின் அனைத்து அம்சங்களிலும், சமூகத் தொடர்புகள் உட்பட, கண்டிப்பாக மேற்பார்வையிடுவதாகவும் அறியப்படுகிறது. 
## மேற்கோள்கள்

பகுப்பு:குழந்தை வளர்ப்பு
இளங்கலை வேளாண்மை

**இளநிலை வேளாண்மை** (*Bachelor of Agriculture*) என்பது வேளாண் அறிவியல் துறை பற்றிய கல்விக்காக வழங்கப்படும் இளநிலைக் கல்விப் பட்டம் ஆகும்.

இந்தப் பட்டம் பரவலாக விலங்கு அறிவியல், மண் அறிவியல், விவசாய வணிகம், வேளாண்மை, விவசாயத் தொழில்நுட்பம் உள்ளிட்ட விவசாயத்தின் பல்வேறு அம்சங்களைப் பற்றிய விரிவான ஆய்வை உள்ளடக்கியது. விவசாயக் கொள்கைகள் மற்றும் நடைமுறைகள், விவசாயத்தில் அறிவியல் மற்றும் தொழில்நுட்ப முன்னேற்றங்களைப் பயன்படுத்துவதைப் பற்றிய பரந்த புரிதலை மாணவர்களுக்கு ஏற்படுத்துவதனை முதன்மை நோக்கமாகக் கொண்டுள்ளது. இந்தப் பட்டம் பெற்ற பட்டதாரிகள் பெரும்பாலும் விவசாயம், விவசாய மேலாண்மை, ஆராய்ச்சி மற்றும் வேளாண் வணிகம் தொடர்பான தொழில்களைச் செய்கிறார்கள். இந்தப் படிப்பிற்கான காலம்,  நாடு, நிறுவனங்களின் அடிப்படையில் பரவலாக  மூன்று முதல் நான்கு ஆண்டுகள் வரை இருக்கும்.

### இந்தியா
இந்தியாவில் வேளாண்மையில் இளங்கலை அறிவியல் பட்டப்படிப்பு பொதுவாக 4 ஆண்டு படிப்பாகும். வேளாண்மை, வேளாண்மை உயிரித் தொழில்நுட்பம், வேளாண்மை நுண்ணுயிரியல், தோட்டக்கலை, தாவர நோயியல், பூச்சியியல், வேளாண் பொருளாதாரம், விரிவாக்கக் கல்வி, மரபியல் மற்றும் தாவர இனப்பெருக்கம், மண் அறிவியல், உணவு நுண்ணுயிரியல், வேளாண் நுண்ணுயிரியல், தோட்டக்கலை, தாவர நோயியல் போன்ற பாடத்திட்டங்களை உள்ளடக்கியுள்ளது.

வேளாண்மையில் இளநிலை அறிவியல் பட்டப்படிப்பு இந்திய அரசால் 'தொழில்முறைப்' பட்டமாகக் கருதப்படுகிறது. வேளாண் அலுவலர் போன்ற அரசிதழ் பதிவு பெற்ற அலுவலர் பதவிக்கு, அடிப்படை கல்வித் தேவை இளநிலை வேளாண் அறிவியலாகும்.

## மேற்கோள்கள்


## மேலும் பார்க்கவும்

* இளங்கலை அறிவியல்
பகுப்பு:இந்தியாவில் வேளாண்மை
பகுப்பு:இளநிலைப் பட்டங்கள்
பகுப்பு:வேளாண்மைக் கல்வி
அமைதித் தலைமுறை

**அமைதித் தலைமுறை** (*Silent Generation*) என்பவர்களை *முதிர்ச்சியாளர்கள்* என்றும் அழைப்பர். இத்தலைமுறையினர் 1924 - 1945 இடையே பிறந்தவர்கள். அதிக மன அழுத்தம், மன வலிமையோடு வாழ்ந்த இத்தலைமுறையினர் பஞ்சம், பட்டினியோடு இரண்டாம் உலகப் போரையும் பார்த்தவர்கள்.  1950கள் மற்றும் 1960களின் பொருளாதார ஏற்றம் மற்றும் சமூக நலனுக்கு பங்களித்தவர்கள். இவர்களுக்குப் பின் பிறந்தவர்கள் பூமர் தலைமுறையினர் ஆவர். 

## பொதுவான பண்புகள்
இத்தலைமுறையினர் தங்கள் முதலாளிகள், குடும்பங்கள், சமூகங்களுக்கு நன்றியோடு இருந்தனர். மேலும் இணக்கம், ஒழுக்கம்,  மரியாதையுடன் வாழ்ந்தனர். பெரும்பான்மையினர் போராட்ட குணம், கடின உழைப்பு, மன உறுதியைக் கொண்டவர்கள். பிரச்சினைகளைக் கலைகளின் வழிகொண்டு கடந்து வந்தவர்கள் என்பதால் இந்தத் தலைமுறையினர் இசை, நடனம் போன்ற கலைகளிலும், கல்வியிலும் சிறந்து விளங்கியவர்கள். போரால் கடினமான பொருளாதார வீழ்ச்சிகளை எதிர்கொண்டவர்கள் என்பதால் இயல்பிலேயே வாழ்க்கைமுறையில் அதிக ஒழுங்கைக் கைக்கொண்டவர்கள்.
## இதனையும் காண்க
* தலைமுறை
* அமைதித் தலைமுறை - (1925-1945)
* பேபி பூமர்கள் - (1946-1964)
* எக்ஸ் தலைமுறை - (பிறப்பு 1965- 1979)
*தலைமுறை ஒய்  -(1980-1994) 
*இசட் தலைமுறை - (1995-2009)
*ஆல்பா தலைமுறை - (2010-2024)
*பீட்டா தலைமுறை - (2025-2039)

## மேற்கோள்கள்

பகுப்பு:தலைமுறைகள்
இழந்த தலைமுறை

**இழந்த தலைமுறை** (*Lost Generation*)  1883–1900 ஆண்டுகளில் பிறந்தவர்களான இவர்களை *பெரும் தலைமுறை* அல்லது முதல் உலகப் போர் தலைமுறையினர் என்றும் அழைப்பர்  இத்தலைமுறையினரில் தற்போது யாரும் உயிருடன் இருப்பது மிகமிக அரிது. இத்தலைமுறையினர் போரின் கொடூரங்கள், பேரரசுகளின் சரிவு, பாசிசத்தின் எழுச்சி, கம்யூனிசத்தின் பரவல், நவீனத்துவத்தின் வருகை, ஜாஸ் இசை,  வெகுஜன ஊடகங்களின் உதயம், நுகர்வோர் எழுச்சி மற்றும் நகரமயமாக்கலின் வெடிப்பு போன்றவற்றைக் கண்டவர்கள்.  அவர்கள் தங்கள் பெரியவர்களுக்கு எதிராக ஏமாற்றமடைந்தனர், அந்நியப்படுத்தப்பட்டனர் அல்லது கிளர்ச்சி செய்தனர். புதிய வடிவிலான வெளிப்பாடு, பரிசோதனை அல்லது தப்பிக்கும் தன்மையைத் தேடினர்.
## இதனையும் காண்க
* தலைமுறை
* இழந்த தலைமுறை - (1883-1900)
* அமைதித் தலைமுறை - (1925-1945)
* பேபி பூமர்கள் - (1946-1964)
* எக்ஸ் தலைமுறை - (பிறப்பு 1965- 1979)
*தலைமுறை ஒய்  -(1980-1994) 
*இசட் தலைமுறை - (1995-2009)
*ஆல்பா தலைமுறை - (2010-2024)
*பீட்டா தலைமுறை - (2025-2039)

## மேற்கோள்கள்

பகுப்பு:தலைமுறைகள்
பீட்ஸ் தலைமுறை

**பீட்ஸ் தலைமுறை** (*Beat Generation*), 1950 மற்றும் 1960களில் எழுத்தாளர்கள், கவிஞர்கள் மற்றும் கலைஞர்களின் இயக்கத்தின் காலம் ஆகும்.  ஜாஸ் மற்றும் பாப் இசை போன்ற கொந்தளிப்பான இசை வகைகளைக் கேட்டு இரசித்த தலைமுறையினர் ஆவார். இவர்களின் பெரும்பாலான இசைப் படைப்புகளைப் பதிவு செய்ய  ஒலிச்சுவடு கருவிகளை கையாண்டனர். 

இத்தலைமுறையினரை  தாளம்  எனும் பொருளில் "பீட்ஸ்" அல்லது "பீட்னிக்ஸ்" என்று அழைக்கப்பட்டனர். *பீட்ஸ்* எனும் சொல் பொதுவுடமையைக் குறிக்கப் பயன்படுத்தப்பட்டது..   ஐக்கிய அமெரிக்காவின் புதின எழுத்தாளர் *ஜாக் கெரோவாக்*பீட்ஸ் எனும் சொல் பொதுவுடைமைக் கொள்கைக்கு பயன்படுத்தினார். பீட்ஸ் எழுத்தாளர்களில் புகழ் பெற்ற பிறர் வில்லியம் எஸ். பரோஸ் மற்றும் ஆலன் கிங்ஸ்பெர்க் ஆவார்.
## இதனையும் காண்க
* தலைமுறை
* இழந்த தலைமுறை - (1883-1900)
* அமைதித் தலைமுறை - (1925-1945)
* பேபி பூமர்கள் - (1946-1964)
* எக்ஸ் தலைமுறை - (பிறப்பு 1965- 1979)
*தலைமுறை ஒய்  -(1980-1994) 
*இசட் தலைமுறை - (1995-2009)
*ஆல்பா தலைமுறை - (2010-2024)
*பீட்டா தலைமுறை - (2025-2039)

## மேற்கோள்கள்

பகுப்பு:தலைமுறைகள்
.
இளங்கலை இதழியல்

**இளங்கலை இதழியல்** ( Bachelor of Journalism) பட்டம் என்பது மூன்று அல்லது நான்கு ஆண்டு இளங்கலைப் படிப்பில் இதழியல் துறை தொடர்பாக கல்வி பயின்ற மாணவர்களுக்கு வழங்கப்படும் பட்டம் ஆகும்.  அமெரிக்க ஐக்கிய நாடுகளில், இந்தப் பட்டத்திற்குப் பதிலாக இளங்கலைக் கலை, இதழியல், இளங்கலை இதழியல் மற்றும் வெகுஜனத் தொடர்பியல்  அல்லது அறிவியல் இளங்கலை, இதழியல் ஆகிய பட்டங்கள் வழங்கப்படுகின்றன.இது பெரும்பாலும் வெகுஜனத் தொடர்புப் படிப்பின் ஒரு பகுதியாகவோ அல்லது அதனுடன் இணைந்ததாகவோ இருக்கும்.

## ஆசியா

### சீனா

* சீனாவின் ரென்மின் பல்கலைக்கழகம்
* ஹாங்காங் பாப்டிஸ்ட் பல்கலைக்கழகம்
* ஹாங்காங் பல்கலைக்கழகம்
* ஹாங்காங்கின் சீனப் பல்கலைக்கழகம்
* ஹாங்காங் ஷூ யான் பல்கலைக்கழகம்
* சூ ஹை உயர்கல்வி கல்லூரி
* ஹாங் செங் மேலாண்மை கல்லூரி
* பீக்கிங் பல்கலைக்கழகம்

### இந்தியா
இந்தியாவில், இளங்கலை இதழியல் படிப்பு 3 ஆண்டுகளாகும். இந்தியாவில் இதழியல் படிப்பானது இளங்கலை இதழியல், இளங்கலை இதழியல் (மேதகைமை), இளங்கலை தகவல் தொடர்பு மற்றும் இதழியல் போன்ற பல்வேறு பெயர்களால் அறியப்படுகின்றன. 

* தில்லி இதழியல் பள்ளி
* மகான்லால் சதுர்வேதி தேசிய இதழியல் மற்றும் தகவல் தொடர்பு பல்கலைக்கழகம், போபால், இந்தியா
* தில்லி கலை மற்றும் வணிகவியல் கல்லூரி, தில்லி பல்கலைக்கழகம், இந்தியா
* மக்கள் செய்தித் தொடர்பியல் கல்வி நிறுவனம், தில்லி, இந்தியா
* கிறிஸ்ட் நகர் கல்லூரி, திருவனந்தபுரம், கேரளா
* சர்வதேச ஊடகம் மற்றும் தகவல் தொழில்நுட்ப மேலாண்மை நிறுவனம், (IIMMI) 
* தேசிய மக்கள் செய்தித் தொடர்பியல் கல்வி நிறுவனம், புது தில்லி, இந்தியா

## மேற்கோள்கள்


## வெளி இணைப்புகள்

* பத்திரிக்கை மற்றும் மக்கள் தொடர்பு கல்விக்கான அங்கீகார குழுமம்
* பத்திரிகை, மக்கள் தொடர்பியல் கல்விக்கான கல்லூரி
பகுப்பு:இளநிலைப் பட்டங்கள்
பகுப்பு:இந்தியாவில் இதழியல்
குமரம்புத்தூர்

**குமரம்புத்தூர்** (*Kumaramputhur*) என்பது இந்தியாவின், கேரளத்தின் பாலக்காடு மாவட்டத்தில் உள்ள ஒரு சிற்றூரும், ஊராட்சியுமாகும். பாலக்காடு - கோழிக்கோடு தேசிய நெடுஞ்சாலை குமரம்புத்தூர் வழியாக செல்கிறது.

## மக்கள் வகைப்பாடு
2011 இந்திய மக்கள் தொகைக் கணக்கெடுப்பின் படி, குமரம்புத்தூர் ஊரின் மொத்த மக்கள் தொகை 15,346 ஆகும். இதில் ஆண்களின் எண்ணிக்கை 7,442 என்றும், பெண்களின் எண்ணிக்கை 7,904 என்றும் உள்ளது.

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:பாலக்காடு மாவட்ட ஊராட்சிகள்
சிறீ கிருஷ்ணா மருத்துவக் கல்லூரி மருத்துவமனை

thumb | வலது
**சிறீ கிருஷ்ணா மருத்துவக் கல்லூரி  மருத்துவமனை** (*Sri Krishna Medical College and Hospital*) என்பது இந்திய மாநிலமான பீகாரில் உள்ள முசாபர்பூர் மாவட்டத்தில் அமைந்துள்ளது. 1970ஆம் ஆண்டில் நிறுவப்பட்ட இந்தக் கல்லூரி தேசிய மருத்துவ ஆணையத்தினால் அங்கீகரிக்கப்பட்டுள்ளது. 

## கல்லூரி
சிறீ கிருஷ்ணா மருத்துவக் கல்லூரி மருத்துவமனை ஆரியபட்டா அறிவு பல்கலைக்கழகத்துடன் இணைக்கப்பட்டுள்ளது. சிறீ கிருஷ்ணா மருத்துவக் கல்லூரி மருத்துவமனை லலிதேசுவர் பிரசாத் சாகி, இரகுநாத் பாண்டே ஆகியோரால் நிறுவப்பட்டது. சிறீ கிருஷ்ணா மருத்துவக் கல்லூரி மருத்துவமனையில் தற்பொழுது இளநிலை மருத்துவ மாணவர் இடங்கள் 125 ஆகும்.

## அமைவிடம்
சிறீ கிருஷ்ணா மருத்துவக் கல்லூரி மருத்துவமனை ஜீரோ மைலிலிருந்து 2.32 கிலோ மீட்டர் தொலைவில் அமைந்துள்ளது.

## மேற்கோள்கள்

## வெளி இணைப்புகள்

* ஸ்ரீ கிருஷ்ணா மருத்துவக் கல்லூரி மற்றும் மருத்துவமனை

பகுப்பு:Coordinates on Wikidata
பகுப்பு:பீகாரில் கல்வி
பெலாஞ்சோங் கல்தூண்

**பெலாஞ்சோங் கல்தூண்** (ஆங்கிலம்: *Belanjong Pillar* அல்லது *Blanjong inscription*; இந்தோனேசியம்: *Prasasti Blanjong*) என்பது இந்தோனேசியா பாலி தீவில் சானூர் *(Sanur)* எனும் கடற்கரை நகரத்தில், 1932-ஆம் ஆண்டு கண்டெடுக்கப்பட்ட ஒரு கல்தூணை ஆகும். இந்தக் கல்தூண் 914-ஆம் ஆண்டு வடிவமைக்கப்பட்டது.

இந்தத் தூண்,  பாலினிய் வருமதேவ அரச மரபின் *(Warmadewa dynasty)* முதல் அரசரான செரி கேசரி வருமதேவன் என்பவரால் நிறுவப்பட்டது. மேலும் பாலி தீவில், வருமதேவனின் இராணுவ நடவடிக்கைகளை விவரிக்கும் ஒரு நீண்ட கல்வெட்டையும் கொண்டுள்ளது.

பெலாஞ்சோங் கல்தூண், தற்போது பெலாஞ்சோங் கோயிலில் உள்ளது. அங்கு ஒரு பாதுகாப்பு உறைக்குள் வைக்கப்பட்டுள்ளது. மேலும் இந்து சமயம் சார்ந்த வழிப்பாடுப் பொருட்களால் அலங்கரிக்கப்பட்டு பட்டுத் துணியால் பெரும்பாலும் மூடப்பட்டிருக்கிறது.

## பொது

இந்தக் கல்தூண் சமசுகிருத மொழி, பழைய பாலினிய மொழி ஆகிய இரு மொழிகளில்; நாகரி எழுத்து மற்றும் பழைய பாலினிய எழுத்து முறைகளைப் பயன்படுத்தி எழுதப்பட்டுள்ளது. அந்தக் காலக் கட்டத்தில் ஜாவா, பாலி போன்ற பகுதிகளில் நாகரி எழுத்து மற்றும் பழைய பாலினிய எழுத்து முறைமை பயன்பாட்டில் இருந்துள்ளது.

கல்தூணின் ஒரு புறம், நாகரி எழுத்துக்கு முந்தைய பழைய பாலினிய மொழி எழுத்துகளில் உள்ளது; மறுபுறம் சமசுகிருத பல்லவ எழுத்து முறைமையில் இருந்து பெறப்பட்ட பழைய ஜாவானிய எழுத்துகளில் உள்ளது. பழைய ஜாவானிய எழுத்துக்கள் தற்போது காவி எழுத்துக்கள் என்று அழைக்கப்படுகின்றன.

இந்தத் தூண் 1932-ஆம் ஆண்டில்தான் கண்டுபிடிக்கப்பட்டது. மேலும் அது தொடக்கத்தில் கண்டுபிடிக்கப்பட்ட இடத்திலேயே இன்றும் உள்ளது.

## காட்சியகம்

File:Sanur Pilar top inscription.jpg|கல்வெட்டின் ஒரு பகுதி.
File:Belanjong pillar alley.jpg|பெலாஞ்சோங் பூங்கா
File:Protective roof of the Belanjong pillar in Belanjong temple.jpg|பாதுகாப்பு உறை


## மேலும் காண்க

* அமோகபாசா கல்வெட்டு
* செரி கேசரி வருமதேவன்
* சங்கல் கல்வெட்டு
* சியாருடூன் கல்வெட்டு
* துகு கல்வெட்டு
* பாடாங் ரோக்கோ கல்வெட்டு
* லோபோ துவா கல்வெட்டு
* சுருவாசோ கல்வெட்டு
* பாலி இராச்சியத்தின் அரசர்கள்
* இந்தோனேசிய இந்து கோயில்களின் பட்டியல்

## மேற்கோள்கள்

## வெளி இணைப்புகள்

பகுப்பு:பாலி
பகுப்பு:சமசுகிருத கல்வெட்டுகள்
பகுப்பு:இந்தோனேசியாவின் தொல்லியல்
பகுப்பு:இந்தோனேசியாவில் உள்ள கல்வெட்டுகள்
பகுப்பு:இந்தோனேசியாவில் உள்ள சமசுகிருத கல்வெட்டுகள்
டெட்ராமெத்திலமோனியம் புளோரைடு

**டெட்ராமெத்திலமோனியம் புளோரைடு** (*Tetramethylammonium fluoride*) என்பது  (CH3)4NF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீருறிஞ்சும் தன்மை கொண்ட வெண்மை நிறமான திண்மமாக இந்த நான்கிணைய அம்மோனியம் உப்பு காணப்படுகிறது. கரைப்பானற்ற புளோரைடு அயனிக்கு இந்த உப்பு ஒரு மூலமாகும். அதாவது புளோரைடு  அயனிகள் அணுவுடன் அணைவாகாத அயனியே கரைப்பானற்ற புளோரைடு அயனி எனப்படுகிறது. புளோரைடின்  மற்ற கரையக்கூடிய உப்புகளில் பெரும்பாலானவை உண்மையில் பைபுளோரைடுகளாகும். (HF2–) . வரலாற்று ரீதியாக, டெட்ராமெத்திலமோனியம் புளோரைடை தயாரிப்பதற்கு இரண்டு முக்கிய அணுகுமுறைகள் உள்ளன: டெட்ராமெத்திலமோனியம் ஐதராக்சைடின் ஐதரோபுளோரிக் அமில நடுநிலைப்படுத்தல் வினையும், வெவ்வேறு அம்மோனியம் உப்புகளுக்கும் KF அல்லது CsF போன்ற கனிம புளோரைடு மூலங்களுக்கும் இடையில் நடைபெறும் உப்பு இடம்பெயரல் வினையும் இவ்விரண்டு அணுகுமுறைகளாகும். புளோரைடு அயனி மிகவும் காரமானது என்பதால், உப்பு மெதுவாக அசிட்டோ நைட்ரைலுடன் வினைபுரிந்து, இருபடியாக்கம் CH3C(NH2)=CHCN ஆகத் தூண்டுகிறது, இது இணை-படிகமாக்குகிறது.

## தொடர்புடைய உப்புகள்
டெட்ராமெத்தில்பாசுபோனியம் புளோரைடு (CH3)4PF நிலையான அசிட்டோனி நைட்ரைல் கரைசல்களை உருவாக்குகிறது. இது யைலைடு மற்றும் பொட்டாசியம் பைபுளோரைடில்  இருந்து தயாரிக்கப்படுகிறது:

:(CH3)3P=CH2  +  KHF2   →   (CH3)4PF  +  KF

வாயுநிலையான டெட்ராமெத்தில்பாசுபோனியம் புளோரைடு ஒரு பாசுபோரேனாக உள்ளது. ஆனால் அசிட்டோ நைட்ரைல் கரைசலில் சுய அயனியாக்கம் அடைகிறது.  மேலும் விரிவான பாசுப்பாசீனியம் உப்பும் ([(CH3)2N)3P]2N+F−) அறியப்படுகிறது.

அறுபுளோரோபென்சீனும் டெட்ராபியூட்டைலமோனியம் சயனைடும் சேர்ந்து வினைபுரிவதால்   நீரற்ற டெட்ராபியூட்டைலமோனியம் புளோரைடு தயாரிக்கப்படுகிறது.

## மேற்கோள்கள்

பகுப்பு:புளோரைடுகள்
பகுப்பு:அலோக ஆலைடுகள்
பகுப்பு:கரிம வேதியியல் வினையாக்கிகள்
பகுப்பு:டெட்ராமெத்திலமோனியம் உப்புகள்
சட்டர்கலா கணவாய்

**சட்டர்கலா கணவாய்** (*Chattergala Pass*) என்பது இந்தியாவின் சம்மு காசுமீரின் சம்மு பிராந்தியத்தின் மத்திய இமயமலையில் 3200 மீ (10,500 அடி) உயரத்தில் உள்ள ஒரு மலை கணவாய் ஆகும். இது நீரு ஆற்றுப் பள்ளத்தாக்கில் உள்ள பாதர்வா நகரத்தை சிவாலிக் மலைகளில் உள்ள பசோக்லியுடன் இணைக்கிறது. கணவாய்க்கு அடியில் ஒரு சாலை சுரங்கப்பாதை கட்ட திட்டமிடப்பட்டுள்ளது. 8 கி. மீ. நீளமுள்ள இந்த சுரங்கப்பாதை, கத்துவாவினை தோடாவுடன் பானி வழியாக இணைக்கும். சுமார் 4 ஆண்டுகளில் இந்தச் சுரங்கப்பாதை கட்டி முடிக்கப்படும் என்று எதிர்பார்க்கப்படுகிறது. இதன் கட்டுமான செலவு சுமார் ரூ. 4,000 கோடி ஆகும்.இந்தச் சுரங்கப்பாதை சம்மு காசுமீரின் தோடா கத்துவா மாவட்டங்களுக்கு இடையே அனைத்து வானிலை சூழலிலும் சாலை இணைப்பை வழங்கும். இந்தச் சுரங்கப்பாதை கட்டி முடிக்கப்பட்ட பிறகு, லகான்பூரிலிருந்து தோடா வரையிலான பயண நேரம் நான்கு மணி நேரமாகக் குறைக்கப்படும்.

## மேலும் காண்க
* ஜவகர் குகை
* பனிஹால்-காசிகுண்ட் சுரங்கச்சாலை
* பீர் பாஞ்சால் சுரங்க இருப்புப் பாதை
* சோஜி லா சுரங்கச்சாலை
* சோன்மார்க் சுரங்கப்பாதை
* அடல் சுரங்கச்சாலை

## மேற்கோள்கள்

பகுப்பு:தோடா மாவட்டம்
பகுப்பு:கதுவா மாவட்டம்
பகுப்பு:Coordinates on Wikidata
தியோசாய் மலைகள்

**தியோசாய் மலைகள்** (*Deosai Mountains*) மேற்கு இமயமலையின் மலைத்தொடர்களில் ஒன்றாகும். இது 18,000 அடி (5,500 மீட்டர்) உயரத்தில், 120 மைல் (190 கி மீ) நீளம் கொண்டது. சுரு ஆறு தியோசாய் மலைகளையும், சன்ஸ்கார் மலைத்தொடரையும் பிரிக்கிறது.
## அமைவிடம்
பாகிஸ்தான் ஆக்கிரமிப்பு கில்ஜித்-பல்டிஸ்தானில் பாயும் சிந்து ஆற்றுக்கு தென்கிழக்கில் அமைந்த இம்மலைத்தொடர், லடாக்கின் மேற்கு எல்லையை ஒட்டி, சனஸ்கார் மலைத்தொடருக்கு இணையாக அமைந்துள்ளது. லடாக்கின் கார்கில் மாவட்டத்தில் தியோசாய் மலைகளும்,  இமயமலையும் சந்திக்கும் இடமாக உள்ளது. தியோசாய் மலைகளுக்கு கிழக்கில் தியோசாய் மேட்டுநிலங்கள் உள்ளது. தியோசாய் மலைகளிலிருந்து உற்பத்தியாகும் ஆறு, சியுகோ ஆற்றுடன் கலக்கிறது. 
## மேற்கோள்கள்

பகுப்பு:வடக்கு நிலங்கள்

பகுப்பு:இமயமலைத் தொடர்
முப்புளோரோசிலேன்

**முப்புளோரோசிலேன்** (*Trifluorosilane*) என்பது  F3HSi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிலையான வெப்பநிலை மற்றும் அழுத்தத்தில், முப்புளோரோசிலேன் ஒரு நிறமற்ற வாயுவாகும். டிரைபுளோரோசிலேன் என்ற பெயராலும் இச்சேர்மம் அறியப்படுகிறது. இயங்குருப்பான F3Si முப்புளோரோசிலில் என்று சரியாகக் குறிப்பிடப்பட்டாலும் பெரும்பாலும் முப்புளோரோசிலேன் என்று அழைக்கப்படுகிறது. 

## தயாரிப்பு
குறைந்த வெப்பநிலை உயர்-வெற்றிட வடிகட்டுதல் மூலம் முப்புளோரோசிலேன் சுத்திகரிக்கப்பட்டு பிரிக்கப்பட்டுள்ளது. SbF3 மற்றும் HSiCl3 சேர்மங்களுக்கு  இடையிலான வினையில் முப்புளோரோசிலேன் தயாரிக்கப்படுகிறது. 200-400 °செல்சியசு வெப்பநிலையில் HCl மற்றும் சிலிக்கான் இடையே செப்பு வினையூக்கிய வினையின் மூலமும் HSiCl3 பெறப்படுகிறது. சிலிக்கானின் சில செதுக்கல் செயல்பாடுகளிலும் முப்புளோரோசிலேன் உருவாக்கம் பதிவாகியுள்ளது.

## பண்புகள்
முப்புளோரோசிலேனின் மின் இருமுனை திருப்புத்திறன் 1.26 டெபை ஆகும். சிலிக்கான்-புளோரின் பிணைப்பின் பிணைப்பு நீளம் 1.555 Å, Si-H பிணைப்பு நீளம் 1.55 Å, மற்றும் ∠FSiF பிணைப்புக் கோணம் 110° ஆகும்.

## மேற்கோள்கள்

பகுப்பு:புளோரைடுகள்
பகுப்பு:அலோக ஆலைடுகள்
பகுப்பு:சிலேன்கள்